4618 Nuecestown, Corpus Christi, TX 78410 | MLS#: 349743 | Corpus Christi Real Estate
4618 Nuecestown,Corpus Christi, TX 78410
Nuecestown Riverside Pk
Listing VS Median (in Nuecestown Riverside Pk)
MLS Number: 349743 Gym se pyne | SkalkSkryf
« Die ware (nare) werklikheid
Vergane se dae »
Gym se pyne
September 18, 2009 deur Louwie
Vreemde ding nou eendag by die gym met my gebeur. Ons probeer desperaat om van ons winter vetjies ontslae te raak (eintlik nog verlede winter se vet!!).
Kom daar so `n middeljarige man aan. In plaas daarvan dat hy eenvoudig net verby beweeg na die volgende apparaat terwyl die uwe nog steun en kreun by sy martelmasjien, staan hy ongeduldig en wag. Elke keer as ek klaar is by een masjien stap hy nader, kyk my met so `n smirk op sy bakkies aan en laai `n ekstra hoop gewigte bo die wat ek gelaai het en doen sy opstote en aftrekke vreeslik selfvoldaan. So vorder ons, steun-steun, smirk-smirk.
Op `n kol kom hy na my toe en sê ewe bruusk ek mag nie my arms so voor my bors hou om die balk gedoente waarmee ek stoei af te druk nie, ek moet dit met my borskas doen. Ek sê ek weet, maar ek kan nie want dit maak die wond waar my hartomlyning gedoen is te seer. Hy kyk my steeds met die smirk op sy bakkies aan en sê ek mag ook nie my voete bo op die stutte hou nie, ek moet hulle onder inhaak. Ek sê ja ek weet, maar dan kry my been waar die haelgeweer my heupbeen weggeblaas het te seer.
Hy skud sy kop, vryf met sy hand deur sy hare en sê “my fok” en toe loop hy weg.
Ek het gedink dis vrek snaaks. Ek vertel later by die huis vir Ma van die voorval en ons lag dat die trane loop. Sy sê ek moes ook vir hom gesê het hy sal sien ek sit ook nie op die harde kussing gedoente van die apparaat nie want dit maak die wond waar hulle my vir die prostraatkanker geopereer het te seer. Ek sê ja, en dan moes ek, toe hy sy rug op my draai en my nog dinge toevoeg, vir hom gesê het hy moet vir my kyk as hy met my praat want ek is doof, ek kan nie hoor wat hy sê as ek nie sy mond kan sien nie, en weer loop die trane soos ons lag, maar ek dink ons het later so `n bietjie gehuil saam met die lag. Miskien selfs meer gehuil as gelag.
Mens kry vreemde mense by die gym, baie vreemd.
Posted in Louwie | 8 Kommentaar
op September 18, 2009 at 11:45 vm Girl van die Suburbs
Whahahah… Dis snaaks… So jy het een been met ‘n halwe borskas en ‘n prostaat waaroor ons nie moet praat nie! 😉
op September 18, 2009 at 7:27 nm Joh
Dit kan julle glo: as daar een ou is wat al deur die spreekwoordelike meule is, is dit Louwie !!
op September 18, 2009 at 8:21 nm Louwie
En onthou van die halwe oor Girl!
Maar nee, hy het nog altwee bene, alhoewel die Dok gesê het ek sal nooit weer loop nie. Nou hol hy alweer agter mooi jong meisies aan!
Ha-ha, in sy drome!!
op September 20, 2009 at 7:59 nm maxie
Stap is baie makliker…
op September 21, 2009 at 7:31 vm Louwie
Maxi, ons stap gereeld met die honde. Dis waar my hart begin ingee het! En nee, ek is nie obeeslik vet nie. Is maar in die gene.
Girl van die S, my bols, ek bedoel bors is ok oraait, niks half daar nie, inteendeel, van al die hormone wat hulle my ingejaag het om die groot K te besweer het ek van `n A cup tot `n C cup gegroei. Caster sal jaloers wees op my bates.
op September 22, 2009 at 3:13 nm demoerin
😆 Die storie is moer snaaks!
op September 24, 2009 at 4:08 nm boerinballingskap
op September 24, 2009 at 7:08 nm Wipneus!
Louwie ek het nou baie lekker gelag!! 😆